ส่วนที่ 1

ข้อมูลสรุป (Executive Summary)

บริษัท พรีเชียส ชิพปิ้ง จำกัด (มหาชน) (“บริษัทฯ” หรือ “พีเอสแอล”) ก่อตั้งในปี พ.ศ. 2532
และเข้าสู่ตลาดหลักทรัพย์ ในปี พ.ศ. 2536
โดยดำเนินธุรกิจหลักเป็นเจ้าของเรือเอนกประสงค์ขนาดเล็ก
และให้บริการเช่าเหมาเรือสำหรับขนส่งสินค้าแห้งเทกองไม่ประจำเส้นทาง บริษัทฯ
ได้จัดโครงสร้างของบริษัทฯ โดยให้บริษัทย่อย เป็นเจ้าของเรือเพียง 1 ลำ
(บางบริษัทย่อยเป็นเจ้าของเรือ 2 ลำ) เพื่อจำกัดความรับผิด ซึ่งโครงสร้างของบริษัทฯ
ดังกล่าวมีลักษณะเหมือนกับโครงสร้างบริษัทเดินเรือทั่วไป

ด้านการดำเนินกิจการ ในรอบปีที่ผ่านมาบริษัทฯมีรายได้รวมเป็นเงิน 8,728.12 ล้านบาท (ปี
2546: 3,990.52 ล้านบาท) และมีผลกำไรสุทธิเป็นเงิน 4,749.77 ล้านบาท (ปี 2546:
กำไรสุทธิ 1,536.56 ล้านบาท) ทั้งนี้รวมถึงกำไรสุทธิจากอัตราแลกเปลี่ยนจำนวน 56.14
ล้านบาท (ปี 2546 : กำไรจากอัตราแลกเปลี่ยน 184.19 ล้านบาท)
ส่วนของผู้ถือหุ้นเพิ่มขึ้นอย่างมากมาอยู่ที่ 5,292.51 ล้านบาท(ปี 2546 : 1,957.87 ล้านบาท)
สินทรัพย์รวมของบริษัทฯเพิ่มขึ้นมาอยู่ที่ 13,375.78 ล้านบาท (ปี 2546: 5,867.92 ล้านบาท)

ในระหว่างปีที่ผ่านมา บริษัทฯ มีกำไรจากการดำเนินงานก่อนกำไรจากอัตราแลกเปลี่ยน
ค่าภาษีเงินได้ และรายการพิเศษเป็นจำนวน 4,693.63 ล้านบาท
ในส่วนของรายได้จากการเดินเรือต่อลำต่อวันเพิ่มขึ้นร้อยละ 68 เมื่อเปรียบเทียบกับปี 2546
รายได้รวมสูงกว่าปีก่อนเนื่องจากในปี 2547 บริษัทฯ
ได้อัตราค่าระวางที่สูงขึ้นและจำนวนวันเดินเรือที่สูงขึ้น
บริษัทฯฯยังคงนโยบายควบคุมค่าใช้จ่ายในการบริหารเรืออยู่ต่อไปอย่างไรก็ดีในปี2547
ค่าใช้จ่ายในการเดินเรือได้เพิ่มขึ้น
ระยะเวลาหยุดการเดินเรือเพื่อการซ่อมบำรุงก็อยู่ในระดับที่ควบคุมได้โดยเฉลี่ยประมาณ 12
วันต่อลำเรือซึ่งทำให้บริษัทฯสูญเสียรายได้น้อยลง นอกจากนี้ผลของความสามารถในการทำกำไร
ทำให้บริษัทฯ มีระดับสภาพคล่องที่สูงมากในระหว่างปี 2547
และสามารถชำระหนี้เงินกู้คืนก่อนกำหนดเป็นเงิน 34.75 ล้านเหรียญสหรัฐ

ไตรมาสแรก : บริษัทฯ ได้บรรลุถึงความสำเร็จสำคัญ 2 ประการคือ ประการที่หนึ่ง
เรื่องการลงนามได้รับวงเงินสินเชื่อจำนวน 170 ล้านเหรียญสหรัฐกับธนาคารกรุงไทย
เพื่อนำเงินกู้นี้ไปซื้อเรือจากตลาดเรือมือสอง ประการที่สอง บริษัทฯสามารถซื้อกองเรือจำนวน 15
ลำจาก มาเลย์เชีย อินเตอร์เนชั่นแนล ชิปปิ้ง คอร์ปอเรชั่น (MISC) เป็นจำนวน 98
ล้านเหรียญสหรัฐสำหรับทั้งกองเรือ สิ่งสำคัญในปี 2547
คือการขยายกำลังกองเรือได้รวดเร็วในสภาวะที่ตลาดขนส่งสินค้าทางทะเลปรับตัวเพิ่มขึ้น
ซึ่งเรือทุกลำที่ซื้อเข้ามาสามารถคืนทุนได้จากกระแสเงินสดที่จะหาได้เพียงไม่เกิน 18 เดือนเท่านั้น

ไตรมาสที่สอง : บริษัทฯ ได้เริ่มโครงการซื้อหุ้นคืนในเดือนเมษายน 2547 จนกระทั่งถึงวันที่ 9
ตุลาคม 2547 บริษัทฯ ได้ดำเนินการซื้อหุ้นคืนเป็นจำนวน 13,386,300 หุ้น เท่ากับ 2.57%
ของทุนที่ชำระแล้ว ที่ราคาเฉลี่ย 33.68 บาทต่อหุ้น โครงการซื้อหุ้นคืนนี้ได้สิ้นสุด ณ วันที่ 9 ตุลาคม
2547 ตามกฎข้อบังคับ บริษัทฯ สามารถขายหุ้นที่ซื้อคืนได้ตั้งแต่ 10 เมษายน 2548 ถึง 8 ตุลาคม
2550 และถ้าบริษัทฯยังมีหุ้นที่ซื้อคืนเหลืออยู่หลังจากนี้ หุ้นดังกล่าวจะถูกยกเลิกโดยที่บริษัทฯ
จะทำการลดทุน

ไตรมาสที่สาม : บริษัทฯ ได้เข้าร่วมงานประกาศผลรางวัล Crystal Night SET Award
ที่จัดโดยตลาดหลักทรัพย์แห่งประเทศไทย (SET) โดยในงานนี้บริษัทฯได้รับการเสนอชื่อสำหรับ 2
รางวัล คือรางวัล Best Performance ซึ่งมีบริษัทจดทะเบียนที่ได้รับการเสนอชื่อเข้าชิงรางวัล 3
บริษัทในแต่ละ 8 หมวดอุตสาหกรรม
รางวัลนี้เป็นรางวัลที่ให้กับบริษัทจดทะเบียนที่มีสถานภาพทางการเงินและผลประกอบการในปี 2546
โดดเด่นรวมทั้งมีการปฎิบัติตามหลักการเปิดเผยข้อมูลที่ดีและเป็นหลักทรัพย์ที่มีสภาพคล่อง
ส่วนรางวัลที่สองที่บริษัทฯได้รับการเสนอชื่อเข้าชิงคือรางวัล Best Liquidity Improvement
ซึ่งเป็นรางวัลที่มอบให้กับบริษัทจดทะเบียนที่ใช้เครื่องมือในตลาดทุนเพื่อการบริหารสภาพคล่องการซื้อขายหลักทรัพย์ให้เพิ่มขึ้นในปี2546
โดยเปรียบเทียบกับปี 2545 บริษัทฯได้รับรางวัล Best Liquidity Improvement
โดยประธานกรรมการ พลเรือเอก ดร. อำนาจ จันทนมัฎฐะ ได้ขึ้นรับมอบรางวัลจาก ฯพณฯ ดร.
สมคิด จาตุศรีพิทักษ์ รัฐมนตรีว่าการกระทรวงการคลัง เมื่อวันที่ 26 กรกฎาคม 2547
นอกจากนี้ในไตรมาสนี้บริษัทฯได้จ่ายเงินปันผลระหว่างกาลในอัตรา 1 บาทต่อหุ้น
เป็นการสานต่อการจ่ายเงินปันผลที่ได้เริ่มตั้งแต่เดือนพฤศจิกายน 2546
ที่บริษัทฯได้จ่ายเงินปันผลระหว่างกาลเป็นครั้งแรกหลังจากที่เว้นช่วงไปนานเกือบ 6 ปี

ไตรมาสที่สี่ : บริษัทฯได้รับมอบรางวัลเกียรติยศ "ระบบการกู้ภัยเรือร่วมกัน" หรือ “AMVER”
(Automated Mutual Assistance Vessel Rescue System) จาก
หน่วยนาวิกโยธินลาดตระเวนชายฝั่งของสหรัฐอเมริกา
คณะเจ้าหน้าที่จากสถานเอกอัครราชทูตสหรัฐอเมริกาประจำประเทศไทยนำโดย นาวาโท เควิน
แกรฟฟิส ผู้ช่วยทูตฝ่ายทหารเรือ ได้เดินทางมาเยี่ยมบริษัทฯเพื่อทำพิธีมอบธงรางวัล AMVER
ให้แก่เรือพีเอสแอลจำนวน 11 ลำ โดยเรือทั้ง 11 ลำนี้ได้เข้าร่วมในโครงการ

ดัชนีบอลติค (Baltic Dry Index, BDI) : ณ สิ้นปีอยู่ที่ 4,639 จุด
ซึ่งเป็นระดับที่ไม่ต่ำเกินไปจากเมื่อต้นปีที่ผ่านมาที่ 4,765 จุด
กล่าวคือในการวิเคราะห์ค่าดัชนีนี้จุดสูงสุดครั้งสุดท้ายที่เคยเกิดขึ้นในอดีตนั้นเกิดขึ้นเมื่อวันที่ 4
กุมภาพันธ์ พ.ศ. 2547 ที่ 5,681 จุด จากจุดนั้นเป็นต้นมาดัชนีก็ได้ลดลงอย่างรวดเร็วโดยในวันที่
22 มิถุนายน พ.ศ. 2547 ได้ลงไปถึง 2,622 จุด จากจุดนั้นดัชนีก็ได้ทำระดับสูงสุดใหม่อีกครั้งที่
6,208 จุด ดังนั้นจะเห็นได้ว่าตลาดขนส่งสินค้าแห้งเทกองมีดัชนีที่ไม่สามารถคาดการณ์ถึง 2
จุดสูงสุดภายในปีโดยมีจุดต่ำสุดอยู่ระหว่างกลาง โดยปี2547 เป็นปีที่ ดัชนี BDI มีจุดสูงสุดถึง 2
ครั้งในรอบปีปฏิทินเดียว

รายได้ต่อวันต่อลำเรือ : ในระหว่างปี 2547
รายได้ค่าเช่าระวางต่อวันต่อลำเรือของกองเรือบริษัทฯ ไม่ได้เป็นไปในทิศทางเดียวกับดัชนี BDI
และแตกต่างอย่างชัดเจนจากที่เคยเกิดขึ้นในปี 2546 กล่าวคือในปี 2546
รายได้ต่อวันต่อลำเรือของบริษัทฯเป็นไปในทิศทางเดียวกับดัชนี BDI สำหรับปี2547
กลยุทธ์ในการทำธุรกิจของบริษัทฯเปลี่ยนจากการทำสัญญาให้บริการเป็นรายเที่ยวเป็นการทำสัญญาให้เช่าเรือระยะยาวเพื่อหลีกเลี่ยงความผันผวนที่รุนแรงของอัตราค่าเช่าเรือต่อวันต่อลำที่เปลี่ยนไปตามการขึ้นลงของดัชนี
BDI ณ ไตรมาสแรกของปี 2547 ตัวเลขรายได้เฉลี่ยต่อวันต่อลำเรืออยู่ที่ 12,526 เหรียญสหรัฐ
ในไตรมาสที่สองรายได้เฉลี่ยต่อวันต่อลำเรืออยู่ที่ 12,553 เหรียญสหรัฐ ซึ่งในช่วงนี้ดัชนี BDI
ได้ลดลงอย่างมาก ในไตรมาสที่สามรายได้เฉลี่ยต่อวันต่อลำเรือเพิ่มเป็น 13,199 เหรียญสหรัฐ
และในไตรมาสที่สี่ได้สูงขึ้นอีก โดยขึ้นมาอยู่ที่ 14,282 เหรียญสหรัฐ สำหรับปี 2547
รายได้เฉลี่ยต่อวันต่อลำเรืออยู่ที่ 13,248 เหรียญสหรัฐ เมื่อเปรียบเทียบกับปี 2546 ที่ 7,870
เหรียญสหรัฐ เท่ากับเพิ่มขึ้นมากกว่าร้อยละ 68

ปัจจัยจากประเทศจีน :
รายงานที่เกี่ยวกับตลาดการขนส่งสินค้าแห้งเทกองแบบไม่ประจำเส้นทางฉบับใดๆจะไม่สมบูรณ์
หากไม่มีความเห็นเกี่ยวกับการที่เศรษฐกิจประเทศจีนมีส่วนผลักดันให้ตลาดการขนส่งสินค้าทางทะเลขยายตัว
ควบคู่ไปกับการเติบโตของเศรษฐกิจในปัจจุบันของประเทศตน ช่วงต้นปี 2547
ได้คาดการณ์ว่าประเทศจีนจะผลิตเหล็กสู่ตลาดระหว่าง 240 ถึง 250 ล้านตัน
ตัวเลขที่แท้จริงนั้นคาดว่าน่าจะใกล้เคียงกับ 270 ล้านตัน การคาดการณ์ในปี 2548
ชี้ว่าตัวเลขนี้จะเพิ่มขึ้นไปอยู่ระหว่าง 310 ถึง 320 ล้านตัน
ซึ่งตัวเลขกำลังการผลิตที่แท้จริงน่าจะใกล้เคียง 350 ล้านตัน
ปัจจัยที่ทำให้การผลิตไม่เป็นไปตามที่คาดการณ์มาจากคือไม่เพียงพอของระบบสนับสนุนการขนส่งและกำลังกองเรือ
ความเสี่ยงจากประเทศจีนที่อาจจะมีผลกระทบต่อภาวะขาขึ้นของตลาดขนส่งทางเรือนั้นถูกมองว่าไม่ใช่ปัจจัยสำคัญเพราะประเทศจีนไม่อยู่ในภาวะเสี่ยงเช่นว่านั้นเลย

การเสนอขายหุ้นครั้งแรกต่อสาธารณะในธุรกิจเดินเรือ
ความเร่งรีบของบริษัทเดินเรือหลายบริษัทที่จะเข้าเป็นบริษัทจดทะเบียนมีมากในระหว่างปี 2547
และได้ต่อเนื่องมาจนถึงปี 2548
คุณภาพของบริษัทเหล่านั้นที่เข้าสู่กิจกรรมเสนอขายหุ้นต่อสาธารณะนั้นสะท้อนให้เห็นได้จากจำนวนของนักลงทุนที่ขาดทุนจากหุ้นเดินเรือที่มีอยู่จำนวนหนึ่ง
นี่มิใช่สิ่งที่จะสะท้อนของบริษัทอื่นที่พยายามดำเนินกิจการด้วยการทำในสิ่งที่ถูกต้อง
บริษัทฯหวังว่านักลงทุนจะพิจารณาประวัติการดำเนินงานของบริษัทและผู้บริหารที่เกี่ยวข้องในบริษัทจดทะเบียนทั้งหลายก่อนที่จะตัดสินใจลงทุนในบริษัทใดๆที่เสนอขายหุ้น
มีเพียงนักลงทุนที่ชาญฉลาดที่ใช้เวลาเข้าพบและพูดคุยกับผู้บริหารเท่านั้นที่จะรอดพ้นจากวิกฤติได้

นักลงทุนสัมพันธ์ :
นักลงทุนสัมพันธ์เป็นอีกงานหนึ่งที่บริษัทฯตระหนักในความสำคัญอย่างยิ่งและได้มอบหมายให้กรรมการผู้จัดการเป็นผู้รับผิดชอบกับงานนี้โดยตรง
นี่มิใช่สิ่งใหม่
แต่เป็นสิ่งที่บริษัทฯไม่ได้เน้นที่จะรายงานกิจกรรมนักลงทุนสัมพันธ์ในรายงานประจำปีในฉบับก่อนๆ
กล่าวคือ หลังจากที่บริษัทฯได้เข้าจดทะเบียนในตลาดหลักทรัพย์ในปี 2536 ไม่นาน บริษัทฯ
ได้รับการเสนอชื่อให้เป็นหนึ่งในบริษัทดีเด่นในด้านนักลงทุนสัมพันธ์
โดยนิตยสารที่มีชื่อเสียงคือนิตยสาร Asia Money ผลการสำรวจของนิตยสาร Asia Money
บริษัทฯ เป็น 1 ใน 5 บริษัทชั้นนำที่เด่นในด้านนักลงทุนสัมพันธ์ถึง 2 ปีติดต่อกันในช่วงกลางปี 2533
และเพื่อจะให้ท่านทั้งหลายได้ข้าใจว่าบริษัทฯ มีความจริงจังอย่างไรในงานด้านนี้ บริษัทฯ
ได้สรุปรายการที่บริษัทฯได้เข้าร่วมงานพบนักลงทุน (Road Shows)
หลายรายงานนับแต่เดือนกันยายน 2546 ดังนี้

-   กันยายน 2546 ร่วมงานพบนักลงทุนกับ UOB Kay Hian ณ ประเทศสิงคโปร์

-   ตุลาคม 2546 ร่วมงานพบนักลงทุนกับ CSFB ณ ประเทศฮ่องกงและสิงคโปร์

-   พฤศจิกายน 2546 ร่วมงานพบนักลงทุนกับ Capital Nomura ณ ประเทศฮ่องกง

-   มกราคม 2547 ร่วมงานพบนักลงทุนกับ BnP Paribas ณ ประเทศสิงคโปร์

-   มกราคม 2547 ร่วมงานพบนักลงทุนกับ JP Morgan ณ กรุงลอนดอน

-   มีนาคม 2547 ร่วมงานพบนักลงทุนกับ BnP Paribas ณ กรุงลอนดอน, เมืองเอเดนเบอร์ก,
    กรุงแอมสเตอร์ดัม, กรุงปารีส และเมืองมิลาน

-   มิถุนายน 2547 ร่วมงานพบนักลงทุนกับ BnP Paribas ณ เมืองแฟรงค์เฟิร์ท,
    กรุงโคเปนเฮเกน และ กรุงสตอคโฮล์ม

-   กรกฎาคม 2547 ร่วมงานพบนักลงทุนกับ SET/BnP Paribas ในงาน "Jewels in the
    Crown ณ ประเทศสิงคโปร์

-   ตุลาคม 2547 ร่วมงานพบนักลงทุนกับ Citigroup ในงาน "ASEAN Corporate Day" ณ
    ประเทศสิงคโปร์

-   พฤศจิกายน 2547 ร่วมงานพบนักลงทุนกับ Goldman Sachs ในงาน "Inaugural
    Shipping Conference" ณ มหานครนิวยอร์ค

-   ธันวาคม 2547 ร่วมงานพบนักลงทุนกับ CSFB ณ มหานครนิวยอร์ค, บอสตัน, วอชิงตัน ดีซี
    และ ซานฟรานซิสโก

นอกจากการพบนักลงทุนในงาน Road Shows เหล่านี้แล้ว บริษัทฯ ได้เข้าร่วมในกิจกรรม
"บริษัทจดทะเบียนพบนักลงทุน - SET Opportunity Day" ที่จัดขึ้นประจำไตรมาสทั้ง 4
ไตรมาสในระหว่างปี 2547 อีกทั้งได้รับเชิญให้นำเสนอข้อมูลของบริษัทฯในงาน CLSA TIP Forum
ที่จัดขึ้นที่กรุงเทพมหานครในเดือนกุมภาพันธ์ 2547 และได้รับเชิญเข้าร่วมในงาน "Emerging
Asia Conference" ที่จัดโดย JP Morgan ที่กรุงเทพมหานครเมื่อเดือนมีนาคม 2547
บริษัทฯยังได้ร่วมในงานประชุมสัมมนา "Thailand Focus"
ที่จัดขึ้นที่กรุงเทพมหานครในเดือนกันยายน 2547
โดยงานนี้เป็นการจัดร่วมกันระหว่างตลาดหลักทรัพย์แห่งประเทศไทย, ABN Amro และ CSFB
บริษัทฯยังคงมุ่งมั่นที่จะดำเนินโครงการนักลงทุนสัมพันธ์สำหรับปี 2548และปีต่อๆไป

กองเรือของบริษัทฯ : ในปี 2547 บริษัทฯได้ซื้อเรือทั้งสิ้น 22 ลำ
และได้ทะยอยรับมอบเรือที่ซื้อทั้งหมดแล้ว ทำให้บริษัทฯมีกองเรือจำนวน 52 ลำ ณ สิ้นปี 2547
มีระวางบรรทุกรวม 1.31 ล้านเดตเวทตัน ระวางบรรทุกเฉลี่ยต่อลำเรือ 25,213 เดตเวทตัน
และมีอายุเฉลี่ยประมาณ 18 ปี เรือทั้งหมดในกองเรือของบริษัทฯ ณ ปัจจุบันมีสภาพที่ดีเยี่ยม
ดังนั้นไม่มีเรือที่จำเป็นต้องปลดระวางในระหว่างปี 2548 อย่างไรก็ตาม
บริษัทฯจะมุ่งมองหาโอกาสที่ดีที่จะปรับปรุงกองเรือ

บทสรุป : ในระหว่างปี 2547 คณะผู้บริหารได้บริหารกิจการเพื่อรากฐานแห่งความเติบโตที่แข็งแกร่งให้กับบริษัทฯ ผ่านการตัดสินใจในเรื่องสำคัญๆ และการได้รับประโยชน์จากโอกาส บริษัทฯได้รับประโยชน์จากโอกาสของตลาดขนส่งสินค้าแห้งเทกองแบบไม่ประจำเส้นทางที่อาจจะเกิดขึ้นครั้งเดียวเท่านั้น คณะผู้บริหารหวังว่าจะสามารถทำตามจุดมุ่งหมายซึ่งได้ปรากฎแล้วในปี2546 แก่ผู้ถือหุ้นทุกคนและผู้มีส่วนได้เสียทั้งหลาย ซึ่งทั้งหมดนี้เกิดจากความเสียสละ การทำงานหนักของบุคลากรที่มีประสบการณ์รวมถึงบรรดาเจ้าหน้าที่ประจำการบนเรือของพีเอสแอลทุกคน

จากการเปลี่ยนแผนกลยุทธ์ในการทำธุรกิจของบริษัทฯ
จากให้บริการเป็นรายเที่ยวหรือการให้เช่าเรือระยะสั้นในการทำธุรกิจลักษณะนี้เมื่อก่อนปี
2546และปี 2546 มาเป็นการทำสัญญาให้เช่าเรือระยะยาวมากขึ้น
ทำให้บริษัทฯประสบความสำเร็จและมีกระแสเงินสดที่มั่นคง
การมีกระแสเงินสดที่มั่นคงและมีความชัดเจนในรายได้ในอนาคต
ทำให้บริษัทฯมีแผนที่จะทำการปลดภาระหนี้ให้หมดภายในปี 2548 ด้วย
แผนกลยุทธ์ดังกล่าวไม่เพียงทำให้บริษัทฯเติบโตอย่างมั่นคงซึ่งเห็นได้ชัดจากผลสำเร็จในปี2547เท่านั้น
แต่ยังทำให้บริษัทฯสามารถเตรียมความพร้อมสำหรับการขยายกิจการต่อเมื่อมีโอกาสที่เหมาะสม
ความคาดหวังของบริษัทฯในอนาคตคือการปลอดภาระหนี้
และมีประวัติที่ดีในการจ่ายชำระหนี้คืนได้เร็วก่อนกำหนด
ซึ่งจะทำให้บริษัทฯสามารถระดมเงินทุนเพื่อการขยายกองเรือในอนาคตจากการกู้ยืมเพียงอย่างเดียวได้6

ในรายงานฉบับที่แล้ว ได้อ้างอิงถึงบทความในนิตยสารรายสัปดาห์แฟร์เพลย์ (Fairplay Weekly)
ฉบับวันที่ 9 ตุลาคม 2546 ที่กล่าวว่าตลาดขนส่งสินค้าเทกองนั้นยังไม่ขึ้นถึงจุดสูงสุด
บทความดังกล่าวนั้นพิสูจน์ชัดถึงจุดที่เป็นประวัติการณ์ที่ได้รับทราบแล้วในปี 2547

บริษัทฯ ขออ้างอิงถึงบทความจาก HSBC Shipping Service Weekly Commentary
เขียนไว้เมื่อวันที่ 28 มกราคม 2548 โดยศาสตราจารย์ จัสติน ลิน
ผู้อำนวยการศูนย์วิจัยเศรษฐกิจจีน ณ มหาวิทยาลัยปักกิ่ง ซึ่งได้คาดการณ์ไว้ว่า
“ประเทศจีนจะยังคงมีอัตราการเติบโตเฉลี่ยต่อปีที่ร้อยละ 9 ไปอีก 20 ถึง 30 ปีข้างหน้า
เหมือนกับที่ได้เคยทำได้ตลอด 25 ปีที่ผ่านมา โดยศาสตราจารย์ จัสติน ลิน
เชื่อว่าความต้องการที่เพิ่มขึ้นของประเทศจีนที่ได้ส่งผลต่ออุตสาหกรรมการขนส่งสินค้าทางเรือนั้นจะไม่หายไปแต่จะมีมากยิ่งขึ้น”

สำหรับปี 2548 ที่มาถึงนี้
บริษัทฯจะมีผลการดำเนินงานที่ดีกว่าและด้วยจำนวนที่เพิ่มขึ้นมากกว่าที่เคยมีในปี 2547
และหวังว่าในปี 2549 และปีต่อๆไปจะดีเช่นนี้ต่อไป